title: Komisijas Īstenošanas regula (ES) 2015/500 ( 2015. gada 24. marts ), ar ko nosaka īstenošanas tehniskos standartus attiecībā uz procedūrām, kuras jāievēro saistībā ar uzraudzības iestāžu apstiprinājumu atbilstības pielāgojuma piemērošanai saskaņā ar Eiropas Parlamenta un Padomes Direktīvu 2009/138/EK  Dokuments attiecas uz EEZ

text:
               25.3.2015

               LV

               Eiropas Savienības Oficiālais Vēstnesis

               L 79/18

         KOMISIJAS ĪSTENOŠANAS REGULA (ES) 2015/500
   (2015. gada 24. marts),
   ar ko nosaka īstenošanas tehniskos standartus attiecībā uz procedūrām, kuras jāievēro saistībā ar uzraudzības iestāžu apstiprinājumu atbilstības pielāgojuma piemērošanai saskaņā ar Eiropas Parlamenta un Padomes Direktīvu 2009/138/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Direktīvu 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (1) un jo īpaši tās 86. panta 3. punktu,
   tā kā:

               (1)

               Direktīvas 2009/138/EK 77.b pantā noteikts, ka apdrošināšanas un pārapdrošināšanas sabiedrības ar uzraudzības iestāžu iepriekšēju apstiprinājumu drīkst piemērot atbilstības pielāgojumu attiecīgai bezriska procentu likmju termiņstruktūrai, ja ir izpildīti konkrēti nosacījumi. Ir jāparedz noteikumi attiecībā uz procedūrām, kas jāievēro saistībā ar atbilstības pielāgojuma piemērošanas apstiprināšanu.

               (2)

               Lai pieteikums būtu uzskatāms par pilnīgu, tajā būtu jāiekļauj visa būtiskā informācija, kas vajadzīga uzraudzības iestādēm novērtējuma veikšanai un lēmuma pieņemšanai. Lai nodrošinātu saskaņotu pamatu uzraudzības iestāžu veiktajam novērtējumam un lēmuma pieņemšanai, pieteikumā būtu jāiekļauj pierādījumi, kas apliecina, ka ir izpildīts katrs Direktīvas 2009/138/EK 77.b pantā izklāstītais nosacījums.

               (3)

               Pieteikums atbilstības pielāgojumam ir stratēģisks lēmums riska pārvaldības un kapitāla plānošanas mērķiem. Pamatojoties uz to, ka pārvaldes, vadības vai uzraudzības struktūra ir pilnībā atbildīga par atbilstību saskaņā ar Direktīvas 2009/138/EK 40. pantu, tās iesaistīšanās lēmumu pieņemšanas procesā par pieteikumu būtu rūpīgi jāizvērtē.

               (4)

               Papildus Direktīvas 2009/138/EK 77.b panta prasībām minētās direktīvas 44., 45. un 77.c pantā ir noteiktas arī citas prasības, kuras piemēro visām apdrošināšanas vai pārapdrošināšanas sabiedrībām, kas izmanto atbilstības pielāgojumu. Tāpēc pieteikumā būtu jāiekļauj pierādījumi, ka visas šīs prasības tiks izpildītas apstiprinājuma piešķiršanas gadījumā.

               (5)

               Procedūras, kuras jāievēro atbilstības pielāgojuma apstiprināšanā, paredz pastāvīgu saziņu starp uzraudzības iestādēm un apdrošināšanas un pārapdrošināšanas sabiedrībām. Tas ietver saziņu pirms oficiāla pieteikuma iesniegšanas uzraudzības iestādēm un pēc tam, kad pieteikums ir apstiprināts, – visā uzraudzības pārbaudes procesa laikā. Šāda pastāvīga saziņa ir vajadzīga, lai nodrošinātu, ka uzraudzības vērtējumi pamatojas uz atbilstošu un aktuālu informāciju un pierādījumiem.

               (6)

               Lai nodrošinātu netraucētu un efektīvu procesu, uzraudzības iestādēm, pirms pieņemt galīgo lēmumu par pieteikuma pieņemšanu vai noraidīšanu, vajadzētu būt iespējai pieprasīt apdrošināšanas un pārapdrošināšanas sabiedrībām veikt grozījumus pieteikumā tajās jomās, kurās iesniegtie pierādījumi nav pietiekami, lai pierādītu atbilstību attiecīgajiem Direktīvas 2009/138/EK 77.b panta nosacījumiem.

               (7)

               Papildus pieteikumā ietvertajiem pierādījumiem uzraudzības iestādēm būtu jāņem vērā arī citi faktori, kas ir būtiski, pieņemot lēmumu par to, vai ir izpildītas Direktīvas 2009/138/EK prasības.

               (8)

               Tā kā atbilstības korekcijas (pielāgojuma) portfeļus var pārvaldīt, pamatojoties uz pieņēmumu par darbības turpināšanu, sabiedrībām, kuras ir saņēmušas apstiprinājumu, lai izmantotu atbilstības pielāgojumu attiecīgo saistību vērtēšanai, būtu jāatļauj izmantot šo pielāgojumu arī nākotnes apdrošināšanas saistību vērtēšanai, ciktāl minētajām saistībām un tām atbilstošajiem aktīviem piemīt tādas pašas iezīmes kā sākotnējā atbilstības pielāgojuma portfelī iekļautajām saistībām un aktīviem un tādējādi ar tiem ir saistīti tādi paši riski attiecīgajai sabiedrībai.

               (9)

               Ņemot vērā savstarpējo atkarību starp dažādiem apstiprinājuma pieteikumiem saskaņā ar Direktīvu 2009/138/EK, apdrošināšanas vai pārapdrošināšanas sabiedrībām, kad tās iesniedz pieteikumu atbilstības pielāgojuma apstiprināšanai, būtu jāinformē uzraudzības iestāde par citiem tobrīd jau iesniegtiem vai turpmāko sešu mēnešu laikā plānotiem pieteikumiem, kas attiecas uz Direktīvas 2009/138/EK 308.a panta 1. punktā minētajiem posteņiem. Šāda prasība ir nepieciešama, lai nodrošinātu, ka uzraudzības iestāžu novērtējumi ir balstīti uz pārredzamu un objektīvu informāciju.

               (10)

               Šī regula ir balstīta uz īstenošanas tehnisko standartu projektu, ko Eiropas Komisijai iesniegusi Eiropas Apdrošināšanas un aroda pensiju iestāde.

               (11)

               Eiropas Apdrošināšanas un aroda pensiju iestāde ir veikusi atklātu sabiedrisko apspriešanu par īstenošanas tehnisko standartu projektu, kas ir šīs regulas pamatā, izvērtējusi potenciālās saistītās izmaksas un ieguvumus un pieprasījusi saskaņā ar Eiropas Parlamenta un Padomes Regulas (ES) Nr. 1094/2010 (2) 37. pantu izveidotās Apdrošināšanas un pārapdrošināšanas nozares ieinteresēto personu grupas atzinumu.

               (12)

               Lai veicinātu juridisko noteiktību attiecībā uz uzraudzības režīmu Direktīvas 2009/138/EK 308.a pantā noteiktajā pakāpeniskās ieviešanas periodā, kas sāksies 2015. gada 1. aprīlī, ir svarīgi nodrošināt, ka šī regula stājas spēkā pēc iespējas drīzāk – nākamajā dienā pēc tās publicēšanas Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Pieteikums atbilstības pielāgojuma izmantošanai
   1.   Apdrošināšanas un pārapdrošināšanas sabiedrības, kas piesakās atbilstības pielāgojuma izmantošanai, iesniedz rakstisku pieteikumu, lai saņemtu uzraudzības iestāžu iepriekšēju apstiprinājumu.
   2.   Pieteikumu iesniedz vienā no tās dalībvalsts oficiālajām valodām, kurā atrodas apdrošināšanas vai pārapdrošināšanas sabiedrības galvenais birojs, vai valodā, par ko iepriekš panākta vienošanās ar uzraudzības iestādi, un tajā ir vismaz šīs regulas 3. līdz 6. pantā prasītā informācija.
   3.   Apdrošināšanas un pārapdrošināšanas sabiedrības nodrošina, ka pieteikums ietver visu citu būtisko informāciju, kas, pēc to domām, var būt nepieciešama uzraudzības iestādes novērtējuma veikšanai un lēmuma pieņemšanai. Pieteikumā ietver dokumentārus pierādījumus par apdrošināšanas vai pārapdrošināšanas sabiedrības iekšējo lēmumu pieņemšanas procesu saistībā ar pieteikumu.
   4.   Ja ir iesniegts pieteikums attiecībā uz vairāk nekā vienu apdrošināšanas vai pārapdrošināšanas saistību portfeli, pieteikumā izklāsta šīs regulas 3. līdz 6. pantā prasītos pierādījumus atsevišķi par katru portfeli, uz kuru attiecas pieteikums.
   2. pants
   Pieteikuma saturs attiecībā uz piešķirto aktīvu portfeli
   Attiecībā uz piešķirto aktīvu portfeli, kā prasīts Direktīvas 2009/138/EK 77.b panta 1. punkta a) apakšpunktā, pieteikumā iekļauj vismaz šādu informāciju:

               a)

               pierādījumus, ka piešķirto aktīvu portfelis atbilst visiem attiecīgajiem nosacījumiem, kas paredzēti Direktīvas 2009/138/EK 77.b panta 1. punktā;

               b)

               datus par aktīviem piešķirto aktīvu portfelī – detalizētu informāciju par aktīviem un par procedūru, ko izmanto šādu aktīvu grupēšanai pēc aktīvu klasēm, kredītkvalitātes un termiņa Direktīvas 2009/138/EK 77.c panta 1. punkta b) apakšpunktā minētās pamata starpības noteikšanai;

               c)

               aprakstu par procedūru, ko izmanto, lai saglabātu piešķirto aktīvu portfeli saskaņā ar Direktīvas 2009/138/EK 77.b panta 1. punkta a) apakšpunktu, tostarp procedūru gaidāmo naudas plūsmu vienādības saglabāšanai, ja naudas plūsmas ir būtiski mainījušās.

         3. pants
   Pieteikuma saturs attiecībā uz apdrošināšanas vai pārapdrošināšanas saistību portfeli
   Attiecībā uz apdrošināšanas vai pārapdrošināšanas saistību portfeli, kam paredzēts piemērot atbilstības pielāgojumu, pieteikumā ietver vismaz šādu informāciju:

               a)

               pierādījumus, ka apdrošināšanas vai pārapdrošināšanas saistības atbilst visiem kritērijiem, kas noteikti Direktīvas 2009/138/EK 77.b panta 1. punkta d), e), g) un j) apakšpunktā;

               b)

               ja pastāv mirstības risks, – kvantitatīvus pierādījumus, ka visprecīzākā apdrošināšanas vai pārapdrošināšanas saistību aplēse nepalielinās vairāk kā par 5 % saskaņā ar mirstības riska stresa scenāriju, kā aprakstīts Komisijas Deleģētās regulas (ES) 2015/35 (3) 52. pantā.

         4. pants
   Rakstiska pieteikuma saturs attiecībā uz naudas plūsmu saskaņošanu un portfeļa pārvaldību
   Attiecībā uz naudas plūsmu saskaņošanu un atbilstīga saistību portfeļa un piešķirto aktīvu portfeļa pārvaldību pieteikumā ietver vismaz šādu informāciju:

               a)

               kvantitatīvos pierādījumus tam, ka ir izpildīti Direktīvas 2009/138/EK 77.b panta 1. punkta c) apakšpunktā noteiktie kritēriji, tostarp kvantitatīvais un kvalitatīvais novērtējums par to, vai jebkāda neatbilstība nerada riskus, kas ir būtiski attiecībā uz riskiem, kas raksturīgi apdrošināšanas vai pārapdrošināšanas uzņēmējdarbībai, kurai plānots piemērot atbilstības pielāgojumu;

               b)

               pierādījumus tam, ka tiks piemērotas atbilstīgas procedūras, kas ļaus pienācīgi noteikt, organizēt un pārvaldīt saistību portfeli un piešķirto aktīvu portfeli atsevišķi no citām sabiedrības darbībām un kas nodrošinās to, ka piešķirtie aktīvi netiks izmantoti, lai segtu citu sabiedrības darbību izraisītos zaudējumus, saskaņā ar Direktīvas 2009/138/EK 77.b panta 1. punkta b) apakšpunktu;

               c)

               pierādījumus tam, kā pašu kapitāls tiks pielāgots saskaņā ar Direktīvas 2009/138/EK 81. pantu, atspoguļojot jebkādus pārnesamības samazinājumus;

               d)

               pierādījumus tam, kā maksātspējas kapitāla prasība (SCR) tiks pielāgota, lai pienācīgi atspoguļotu jebkādus riska diversifikācijas apjoma samazinājumus. Attiecīgā gadījumā tas ietver pierādījumus par atbilstību Deleģētās regulas (ES) 2015/35 216., 217. un 234. pantam. Ja apdrošināšanas un pārapdrošināšanas sabiedrības paredzējušas aprēķināt maksātspējas kapitāla prasību, izmantojot iekšējo modeli, bet nav saņēmušas vajadzīgo uzraudzības iestāžu apstiprinājumu, šajā punktā prasītos pierādījumus iesniedz, pamatojoties uz standarta formulas piemērošanas rezultātu, kā arī uz neapstiprināto iekšējo modeli.

         5. pants
   Papildu informācija rakstiskajā pieteikumā
   Papildus šīs regulas 3. un 4. pantā norādītajai informācijai pieteikumā iekļauj arī šādu informāciju:

               a)

               apstiprinājumu, ka Direktīvas 2009/138/EK 77.b panta 3. punktā minētie nosacījumi tiks izpildīti, ja tiks piešķirts uzraudzības iestāžu apstiprinājums atbilstības pielāgojuma piemērošanai;

               b)

               likviditātes plānu atbilstīgi Direktīvas 2009/138/EK 44. panta 2. punktam;

               c)

               novērtējumus atbilstīgi Direktīvas 2009/138/EK 44. panta 2.a punkta b) apakšpunktam;

               d)

               novērtējumus atbilstīgi Direktīvas 2009/138/EK 45. panta 2.a punktam;

               e)

               detalizētu skaidrojumu par aprēķina procedūru, ko izmanto atbilstības pielāgojuma noteikšanai saskaņā ar Direktīvas 2009/138/EK 77.c panta prasībām, un tās demonstrējumu;

               f)

               sarakstu ar citiem pieteikumiem, ko apdrošināšanas vai pārapdrošināšanas sabiedrība iesniegusi vai tobrīd plāno iesniegt turpmākajos sešos mēnešos, lai saņemtu kādu no Direktīvas 2009/138/EK 308.a panta 1. punktā minēto posteņu apstiprinājumiem pakāpeniskas ieviešanas ietvaros.

         6. pants
   Pieteikuma novērtēšana
   1.   Uzraudzības iestāde apstiprina apdrošināšanas vai pārapdrošināšanas sabiedrības pieteikuma saņemšanu.
   2.   Uzraudzības iestāde uzskata pieteikumu par pilnīgu, ja tajā ir iekļauti visi pierādījumi, kas prasīti saskaņā ar šīs regulas 2. līdz 5. pantu.
   3.   Uzraudzības iestāde apstiprina, vai pieteikums ir pilnīgs, 30 dienu laikā no pieteikuma saņemšanas dienas.
   4.   Ja uzraudzības iestāde konstatē, ka pieteikums nav pilnīgs, tā nekavējoties informē apdrošināšanas vai pārapdrošināšanas sabiedrību par to, ka apstiprinājuma periods nav sācies, un paskaidro iemeslus, kādēļ pieteikums nav uzskatāms par pilnīgu.
   5.   Uzraudzības iestāde nodrošina to, ka tās lēmums par pieteikumu tiek pieņemts sešu mēnešu laikā no pilnīga pieteikuma saņemšanas.
   6.   Ja uzraudzības iestāde ir apstiprinājusi, ka pieteikums ir pilnīgs, tas nekavē uzraudzības iestādi pieprasīt papildu informāciju, kas tai vajadzīga novērtējuma veikšanai. Pieprasījumā norāda nepieciešamo papildu informāciju un šāda pieprasījuma iemeslus.
   7.   Pieteikuma novērtējuma ietvaros uzraudzības iestādes pastāvīgi sazinās ar apdrošināšanas vai pārapdrošināšanas sabiedrību, tostarp tās var pieprasīt veikt pielāgojumus attiecībā uz to, kā sabiedrība piedāvājusi piemērot atbilstības pielāgojumu. Ja uzraudzības iestādes konstatē, ka varētu būt iespējams apstiprināt atbilstības pielāgojuma piemērošanu, ja tiktu veikti pielāgojumi, tās nekavējoties rakstiski paziņo apdrošināšanas vai pārapdrošināšanas sabiedrībai par vajadzīgajiem pielāgojumiem.
   8.   Dienu skaitu no dienas, kad uzraudzības iestāde pieprasa papildu informāciju vai pielāgojumus saskaņā ar 6. vai 7. punktu, līdz dienai, kad uzraudzības iestāde saņem šādu informāciju vai pielāgojumus, neiekļauj 5. punktā minētajā sešu mēnešu periodā.
   9.   Apdrošināšanas un pārapdrošināšanas sabiedrības nodrošina, ka uzraudzības iestādei visas pieteikuma novērtēšanas laikā tiek darīti pieejami visi dokumentārie pierādījumi, tostarp, ja iespējams, elektroniskā formā.
   10.   Apdrošināšanas vai pārapdrošināšanas sabiedrība informē uzraudzības iestādi par jebkurām izmaiņām tās pieteikuma informācijā. Ja apdrošināšanas vai pārapdrošināšanas sabiedrība informē uzraudzības iestādi par izmaiņām tās pieteikumā, to uzskata par jaunu pieteikumu, ja vien:

               a)

               izmaiņas nav saistītas ar to, ka uzraudzības iestāde pieprasa papildu informāciju vai izmaiņas; vai

               b)

               uzraudzības iestāde nav pārliecinājusies, ka izmaiņas būtiski neietekmē tās veikto pieteikuma novērtējumu.

         11.   Apdrošināšanas vai pārapdrošināšanas sabiedrība var atsaukt pieteikumu, par to rakstveidā paziņojot jebkurā posmā pirms uzraudzības iestādes lēmuma. Ja apdrošināšanas vai pārapdrošināšanas sabiedrība vēlāk vēlreiz iesniedz pieteikumu vai iesniedz atjauninātu pieteikumu, uzraudzības iestāde uzskata to par jaunu pieteikumu.
   7. pants
   Lēmums par pieteikumu
   1.   Pieņemot lēmumu par pieteikuma apstiprināšanu, uzraudzības iestāde var ņemt vērā citus pierādījumus, kas nav minēti šīs regulas 2. līdz 5. pantā, ja šie pierādījumi ir būtiski, lai novērtētu atbilstību Direktīvas 2009/138/EK 77.b panta 1. punktā un 77.c pantā izklāstītajiem nosacījumiem.
   2.   Uzraudzības iestādes lēmumu par pieteikuma apstiprināšanu paziņo rakstiski tajā pašā valodā, kurā iesniegts pieteikums.
   3.   Ja ir saņemts viens pieteikums, kurš attiecas uz vairākiem apdrošināšanas vai pārapdrošināšanas saistību portfeļiem, uzraudzības iestāde var pieņemt lēmumu apstiprināt pieteikumu attiecībā uz dažiem, bet ne visiem pieteikumā iekļautajiem portfeļiem. Tādā gadījumā rakstiskā paziņojumā par lēmumu norāda, kuriem apdrošināšanas un pārapdrošināšanas saistību portfeļiem var piemērot atbilstības pielāgojumu.
   4.   Ja uzraudzības iestāde pieņem lēmumu noraidīt pieteikumu attiecībā uz dažiem vai visiem pieteikumā iekļautajiem portfeļiem, tā skaidri norāda šāda lēmuma iemeslus.
   5.   Ja apdrošināšanas un pārapdrošināšanas sabiedrības ir saņēmušas apstiprinājumu atbilstības pielāgojuma piemērošanai apdrošināšanas un pārapdrošināšanas saistību portfelim, uzskata, ka šā apstiprinājuma lēmuma piemērošanas joma aptver nākotnes apdrošināšanas un pārapdrošināšanas saistības un aktīvus, kas ir pievienoti šim atbilstības pielāgojuma portfelim, ja sabiedrības var pierādīt:

               a)

               ka nākotnes saistībām un aktīviem piemīt tādas pašas iezīmes kā saistībām un aktīviem, kas iekļauti atbilstības pielāgojuma portfelī, par kuru piešķirts apstiprinājums;

               b)

               ka atbilstības pielāgojuma portfelis joprojām atbilst attiecīgajiem Direktīvas 2009/138/EK nosacījumiem.

         8. pants
   Apstiprinājuma atsaukšana, ko veic uzraudzības iestāde
   Ja uzraudzības iestādes uzskata, ka apdrošināšanas vai pārapdrošināšanas sabiedrība, kurai piešķirts apstiprinājums atbilstības pielāgojuma izmantošanai, vairs neatbilst Direktīvas 2009/138/EK 77.b panta 1. punktā vai 77.c pantā izklāstītajiem nosacījumiem, uzraudzības iestāde nekavējoties informē apdrošināšanas vai pārapdrošināšanas sabiedrību un izskaidro neatbilstības raksturu.
   9. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 24. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 335, 17.12.2009., 1. lpp.

      (2)  Eiropas Parlamenta un Padomes 2010. gada 24. novembra Regula (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (OV L 331, 15.12.2010., 48. lpp.).

      (3)  Komisijas 2014. gada 10. oktobra Deleģētā regula (ES) 2015/35, ar ko papildina Eiropas Parlamenta un Padomes Direktīvu 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (OV L 12, 17.1.2015., 1. lpp.).


title: Komisijas Īstenošanas regula (ES) Nr. 662/2012 ( 2012. gada 19. jūlijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               20.7.2012

               LV

               Eiropas Savienības Oficiālais Vēstnesis

               L 192/4

         KOMISIJAS ĪSTENOŠANAS REGULA (ES) Nr. 662/2012
   (2012. gada 19. jūlijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. jūlijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MK

                  41,0

                  ZZ

                  41,0

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  96,1

                  ZZ

                  96,1

                  0805 50 10

                  AR

                  90,6

                  BO

                  97,8

                  TR

                  52,0

                  UY

                  90,0

                  ZA

                  90,2

                  ZZ

                  84,1

                  0808 10 80

                  AR

                  138,3

                  BR

                  89,2

                  CL

                  112,0

                  CN

                  126,4

                  NZ

                  132,9

                  US

                  146,3

                  UY

                  52,1

                  ZA

                  98,4

                  ZZ

                  112,0

                  0808 30 90

                  AR

                  137,1

                  CL

                  117,7

                  ZA

                  103,6

                  ZZ

                  119,5

                  0809 10 00

                  TR

                  166,6

                  ZZ

                  166,6

                  0809 29 00

                  TR

                  385,1

                  ZZ

                  385,1

                  0809 30

                  TR

                  177,2

                  ZZ

                  177,2

                  0809 40 05

                  BA

                  81,6

                  ZZ

                  81,6

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/447 ( 2015. gada 17. marts ) par Padomes Regulas (EK) Nr. 1234/2007 IX pielikumā 2014./2015. gadam noteikto valsts piena kvotu sadalījumu piegādēs un tiešajā tirdzniecībā

text:
               18.3.2015

               LV

               Eiropas Savienības Oficiālais Vēstnesis

               L 74/21

         KOMISIJAS ĪSTENOŠANAS REGULA (ES) 2015/447
   (2015. gada 17. marts)
   par Padomes Regulas (EK) Nr. 1234/2007 IX pielikumā 2014./2015. gadam noteikto valsts piena kvotu sadalījumu piegādēs un tiešajā tirdzniecībā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 69. panta 1. punktu saistībā ar tās 4. pantu,
   tā kā:

               (1)

               Regula (EK) Nr. 1234/2007 kopš 2014. gada 1. janvāra ir atcelta un aizstāta ar Eiropas Parlamenta un Padomes Regulu (ES) Nr. 1308/2013 (2). Tomēr Regulas (ES) Nr. 1308/2013 230. panta 1. punkta a) apakšpunktā paredzēts, ka attiecībā uz piena ražošanas ierobežojumu sistēmu līdz 2015. gada 31. martam turpina piemērot Regulas (EK) Nr. 1234/2007 II daļas I sadaļas III nodaļas III iedaļu, kā arī 55. pantu, 85. pantu un IX un X pielikumu.

               (2)

               Regulas (EK) Nr. 1234/2007 67. panta 2. punktā paredzēts, ka ražotājiem var būt viena vai divas individuālas kvotas – viena piegādēm un otra tiešajai tirdzniecībai – un ka daudzumus no vienas kvotas uz otru var pārvietot tikai dalībvalsts kompetentā iestāde pēc ražotāja pienācīgi pamatota pieprasījuma.

               (3)

               Komisijas Īstenošanas regulā (ES) Nr. 266/2014 (3) visām dalībvalstīm ir noteikts sadalījums piegādēs un tiešajā tirdzniecībā laikposmam no 2013. gada 1. aprīļa līdz 2014. gada 31. martam.

               (4)

               Saskaņā ar Komisijas Regulas (EK) Nr. 595/2004 (4) 25. panta 2. punktu dalībvalstis ir paziņojušas Komisijai daudzumus, kas pēc ražotāju pieprasījuma ir galīgi pārvietoti starp piegādēm un tiešajai tirdzniecībai paredzētajām individuālajām kvotām.

               (5)

               Tāpēc ir lietderīgi noteikt Regulas (EK) Nr. 1234/2007 IX pielikuma 1. punktā paredzēto valsts kvotu sadalījumu piegādēs un tiešajā tirdzniecībā, kurš piemērojams laikposmā no 2014. gada 1. aprīļa līdz 2015. gada 31. martam.

               (6)

               Saskaņā ar Regulas (EK) Nr. 1234/2007 69. panta 1. punktu, ko lasa saistībā ar tās 4. pantu, Komisijai bija jārīkojas, ievērojot tās pašas regulas 195. panta 2. punktā minēto procedūru. Saskaņā ar Regulu (ES) Nr. 1308/2013 attiecīgā procedūra ir minētās regulas 229. panta 2. punktā paredzētā pārbaudes procedūra.

               (7)

               Ņemot vērā to, ka sadalījums tiešajā tirdzniecībā un piegādēs tiek izmantots par atsauces punktu kontrolēs, ko veic saskaņā ar Regulas (EK) Nr. 595/2004 19.–22. pantu, kā arī minētās regulas I pielikumā iekļautās ikgadējās anketas aizpildīšanai, ir lietderīgi noteikt, ka šī regula ir spēkā līdz minēto kontroļu pēdējā iespējamā termiņa beigām.

               (8)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Šīs regulas pielikumā ir noteikts Regulas (EK) Nr. 1234/2007 IX pielikumā paredzēto valsts kvotu sadalījums piegādēs un tiešajā tirdzniecībā, kurš piemērojams laikposmā no 2014. gada 1. aprīļa līdz 2015. gada 31. martam.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   Tā zaudē spēku 2016. gada 30. septembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 17. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 299, 16.11.2007., 1. lpp.

      (2)  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).

      (3)  Komisijas 2014. gada 14. marta Īstenošanas regula (ES) Nr. 266/2014 par Padomes Regulas (EK) Nr. 1234/2007 IX pielikumā 2013./2014. gadam noteikto valsts piena kvotu sadalījumu piegādēs un tiešajā tirdzniecībā (OV L 76, 15.3.2014., 31. lpp.).

      (4)  Komisijas 2004. gada 30. marta Regula (EK) Nr. 595/2004, ar kuru paredz sīki izstrādātus noteikumus par to, kā piemērojama Padomes Regula (EK) Nr. 1788/2003, ar ko nosaka maksājumu piena un piena produktu nozarē (OV L 94, 31.3.2004., 22. lpp.).

      PIELIKUMS

                  Dalībvalsts

                  Piegādes (tonnās)

                  Tiešā tirdzniecība (tonnās)

                  Beļģija

                  3 566 075,994

                  36 038,916

                  Bulgārija

                  981 934,239

                  67 583,377

                  Čehijas Republika

                  2 910 127,559

                  25 017,298

                  Dānija

                  4 847 759,582

                  149,891

                  Vācija

                  30 229 156,242

                  89 772,508

                  Igaunija

                  687 975,699

                  4 950,350

                  Īrija

                  5 782 858,891

                  1 563,345

                  Grieķija

                  878 297,757

                  1 317,000

                  Spānija

                  6 491 200,263

                  66 355,182

                  Francija

                  26 043 679,756

                  327 551,521

                  Horvātija

                  698 376,994

                  66 623,006

                  Itālija

                  10 921 420,936

                  367 121,930

                  Kipra

                  155 022,240

                  636,552

                  Latvija

                  770 138,701

                  10 993,997

                  Lietuva

                  1 753 855,868

                  73 783,113

                  Luksemburga

                  292 166,310

                  588,000

                  Ungārija

                  1 967 795,932

                  165 608,590

                  Malta

                  52 205,729

                  0,000

                  Nīderlande

                  11 972 757,363

                  77 735,292

                  Austrija

                  2 911 286,952

                  81 441,536

                  Polija

                  9 923 889,074

                  131 907,982

                  Portugāle (1)

                  2 080 193,719

                  8 710,827

                  Rumānija

                  1 571 952,247

                  1 705 244,231

                  Slovēnija

                  597 453,865

                  20 719,515

                  Slovākija

                  1 075 927,489

                  39 828,732

                  Somija (2)

                  2 615 170,922

                  4 657,981

                  Zviedrija

                  3 589 229,658

                  4 800,000

                  Apvienotā Karaliste

                  15 755 730,218

                  140 974,348

         (1)  Izņemot Madeiru.

         (2)  Somijas valsts kvota, kas norādīta Regulas (EK) Nr. 1234/2007 IX pielikumā, un Somijas valsts kvotas kopējais apjoms, kas norādīts šīs regulas pielikumā, atšķiras tāpēc, ka iepriekš saskaņā ar Regulas (EK) Nr. 1234/2007 67. panta 4. punktu kvota tika palielināta par 784,683 tonnām, lai kompensētu Somijas SLOM ražotājus.


title: Komisijas Īstenošanas regula (ES) Nr. 1084/2011 ( 2011. gada 27. oktobris ), ar ko groza un labo Komisijas Regulu (EK) Nr. 1235/2008, ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm

text:
               28.10.2011

               LV

               Eiropas Savienības Oficiālais Vēstnesis

               L 281/3

         KOMISIJAS ĪSTENOŠANAS REGULA (ES) Nr. 1084/2011
   (2011. gada 27. oktobris),
   ar ko groza un labo Komisijas Regulu (EK) Nr. 1235/2008, ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (1), un jo īpaši tās 33. panta 2. punktu un 38. panta d) punktu,
   tā kā:

               (1)

               Komisijas Regulas (EK) Nr. 1235/2008 (2) 7. panta 2. punktā paredzēts, ka atzīto trešo valstu sarakstā jābūt ietvertai visai vajadzīgajai informācijai par katru trešo valsti, lai varētu pārbaudīt, vai produkti, kas laisti Savienības tirgū, ir bijuši pakļauti tādas trešās valsts kontroles sistēmai, kura atzīta saskaņā ar Regulas (EK) Nr. 834/2007 33. panta 2. punktu. Tunisija ir iesniegusi Regulas (EK) Nr. 1235/2008 III pielikumā norādīto attiecīgo specifikāciju grozījumus pēc tam, kad lauksaimniecības departamentā, kas ir kļuvis par jauno kompetento iestādi, kura Tunisijā atbild par kontroles sistēmu, tika izveidots jauns ģenerāldirektorāts, kas atbild par bioloģisko lauksaimniecību.

               (2)

               Ar Komisijas Īstenošanas regulu (ES) Nr. 590/2011 (3) Regulas (EK) Nr. 1235/2008 III pielikumā ir ievietots jauns teksts, kas attiecas uz Kanādu. Šā teksta 1. punktā “Produktu kategorijas” ir kļūda, jo ir izveidots atsevišķs c) apakšpunkts “lopbarība” kā viena no kategorijām, bet faktiski lopbarība ir attiecīgā teksta 1. punkta b) apakšpunktā minēto “pārstrādātu lauksaimniecības produktu” viens no iespējamiem izmantošanas veidiem.

               (3)

               Kanāda informēja Komisiju, ka Regulas (EK) Nr. 1235/2008 III pielikumā ietverto kontroles iestāžu sarakstā ir vēl viena kļūda, proti, kontroles iestāde Control Union Certifications nav akreditēta Kanādas Pārtikas inspekcijas aģentūrā sertifikācijas pakalpojumu veikšanai Kanādā.

               (4)

               Tāpēc būtu attiecīgi jāgroza un jālabo Regula (EK) Nr. 1235/2008.

               (5)

               Juridiskas noteiktības labad ar šo regulu veiktie labojumi būtu jāpiemēro ar Regulas (EK) Nr. 590/2011 spēkā stāšanās dienu.

               (6)

               Šajā regulā paredzētie pasākumi ir saskaņā ar Bioloģiskās ražošanas regulatīvās komitejas atzinumu,

         IR PIEŅĒMUSI ŠO REGULU.
   1. pants
   Noteikumu grozījumi
   Regulas (EK) Nr. 1235/2008 III pielikuma teksta, kas attiecas uz Tunisiju, 4. punktu aizstāj ar šādu:

      “4.   Kompetentā iestāde: Direction générale de l’Agriculture Biologique (Ministère de l’Agriculture et de l’Environnement); www.agriportail.tn”.

   2. pants
   Noteikumu labojumi
   Regulas (EK) Nr. 1235/2008 III pielikuma tekstu, kas attiecas uz Kanādu, labo šādi:

               1)

               teksta 1. punkta b) un c) apakšpunktu aizstāj ar šādu:

                           “b)

                           pārstrādāti lauksaimniecības produkti, kurus lieto pārtikā un lopbarībā.”;

               2)

               teksta 5. punkta sesto ievilkumu “Control Union Certifications (CUC), www.controlunion.com” svītro.

         3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   Tomēr 2. pantu piemēro no 2011. gada 28. jūnija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 27. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 189, 20.7.2007., 1. lpp.

      (2)  OV L 334, 12.12.2008., 25. lpp.

      (3)  OV L 161, 21.6.2011., 9. lpp.


title: Komisijas Īstenošanas regula (ES) 2015/816 (2015. gada 22. maijs), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Canard à foie gras du Sud-Ouest (Chalosse, Gascogne, Gers, Landes, Périgord, Quercy) (AĢIN))

text:
               27.5.2015

               LV

               Eiropas Savienības Oficiālais Vēstnesis

               L 129/10

         KOMISIJAS ĪSTENOŠANAS REGULA (ES) 2015/816
   (2015. gada 22. maijs),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Canard à foie gras du Sud-Ouest (Chalosse, Gascogne, Gers, Landes, Périgord, Quercy) (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi Canard à foie gras du Sud-Ouest (Chalosse, Gascogne, Gers, Landes, Périgord, Quercy), kas reģistrēts saskaņā ar Komisijas Regulu (EK) Nr. 1338/2000 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Canard à foie gras du Sud-Ouest (Chalosse, Gascogne, Gers, Landes, Périgord, Quercy) (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 22. maijā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 2000. gada 26. jūnija Regula (EK) Nr. 1338/2000, ar ko papildina pielikumu Regulai (EK) Nr. 2400/96 par dažu nosaukumu iekļaušanu “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”, kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību (OV L 154, 27.6.2000., 5. lpp.).

      (3)  OV C 11, 15.1.2015., 24. lpp.


title: Komisijas Īstenošanas regula (ES) Nr. 1116/2013 ( 2013. gada 6. novembris ), ar ko groza Regulu (ES) Nr. 185/2010, precizējot, saskaņojot un vienkāršojot dažus konkrētus aviācijas drošības pasākumus  Dokuments attiecas uz EEZ

text:
               9.11.2013

               LV

               Eiropas Savienības Oficiālais Vēstnesis

               L 299/1

         KOMISIJAS ĪSTENOŠANAS REGULA (ES) Nr. 1116/2013
   (2013. gada 6. novembris),
   ar ko groza Regulu (ES) Nr. 185/2010, precizējot, saskaņojot un vienkāršojot dažus konkrētus aviācijas drošības pasākumus
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 11. marta Regulu (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (1) un jo īpaši tās 4. panta 3. punktu,
   tā kā:

               (1)

               Pieredze, kas gūta, īstenojot Komisijas 2010. gada 4. marta Regulu (ES) Nr. 185/2010, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (2), ir apliecinājusi, ka ir nepieciešams izdarīt nelielus grozījumus dažu kopīgo pamatstandartu īstenošanas kārtībā.

               (2)

               Būtu jāprecizē, jāsaskaņo vai jāvienkāršo daži konkrēti aviācijas drošības pasākumi, lai uzlabotu juridisko skaidrību, standartizētu tiesību aktu vienotu interpretāciju un vēl lielākā mērā nodrošinātu kopējo aviācijas drošības pamatstandartu optimālu īstenošanu.

               (3)

               Grozījumi attiecas uz ierobežota skaita pasākumu īstenošanu tādās jomās kā piekļuves kontrole, gaisa kuģu drošība, rokas bagāžas un reģistrētās bagāžas pārbaude, kravas, pasta, lidojuma laikā patērējamo krājumu un lidostu krājumu drošības kontrole, personu apmācība un drošības iekārtas.

               (4)

               Tādēļ Regula (ES) Nr. 185/2010 būtu attiecīgi jāgroza.

               (5)

               Šajā regulā paredzētie pasākumi ir saskaņā ar Civilās aviācijas drošības komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 185/2010 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 6. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 97, 9.4.2008., 72. lpp.

      (2)  OV L 55, 5.3.2010., 1. lpp.

      PIELIKUMS
      Regulas (ES) Nr. 185/2010 pielikumu groza šādi:

                  1)

                  pielikuma 1. nodaļu groza šādi:

                              a)

                              pievieno šādu 1.0.4. punktu:

                                          “1.0.4.

                                          “Personu, kas nav pasažieri, līdzi paņemti priekšmeti” ir priekšmeti, kas paredzēti tos pārvadājošo personu personiskai lietošanai.”;

                              b)

                              nodaļas 1.2.1.1. punkta beigās pievieno šādu teikumu:
                              “Uzskata, ka ekskursijām pa lidostu pilnvarotu personu pavadībā ir pamatots iemesls.”;

                              c)

                              nodaļas 1.2.2.1. punkta beigās pievieno šādu teikumu:
                              “Uzskata, ka ekskursijām pa lidostu pilnvarotu personu pavadībā ir pamatots iemesls.”;

                              d)

                              nodaļas 1.2.7.2. punkta beigās pievieno šādu teikumu:
                              “Personu var atbrīvot no prasības būt pilnvarotas personas pavadībā, ja attiecīgā persona uzrāda atļauju un šai personai ir derīga lidostas identitātes karte.”;

                              e)

                              pievieno šādu 1.2.7.5. punktu:

                                          “1.2.7.5.

                                          Gadījumos, kad pasažieris nelido saskaņā ar gaisa pārvadājumu līgumu, kas paredz izsniegt iekāpšanas karti vai ekvivalentu dokumentu, apkalpes locekli, kurš šo pasažieri pavada, var atbrīvot no 1.2.7.3. punkta a) apakšpunkta prasībām.”;

                              f)

                              nodaļas 1.3.1.5. punktu aizstāj ar šādu:

                                          “1.3.1.5.

                                          Šīs nodaļas 4.1.2.4.–4.1.2.7. un 4.1.2.11. punkts attiecas uz personu, kas nav pasažieri, līdzi paņemto priekšmetu pārbaudi.”;

                  2)

                  pielikuma 3. nodaļu groza šādi:

                              a)

                              nodaļas 3.1.1.3. punktu aizstāj ar šādu:

                                          “3.1.1.3.

                                          Ja gaisa kuģis ierodas kritiskā daļā no 3.B papildinājumā neminētas trešās valsts, tā drošības pārmeklēšanu veic jebkurā laikā pēc pasažieru izkāpšanas no pārmeklējamās zonas un/vai kravas izkraušanas.”

                              b)

                              nodaļas 3.1.3. punktu groza šādi:

                                          i)

                                          otro un ceturto ievilkumu svītro;

                                          ii)

                                          trešo ievilkumu aizstāj ar šādu:

                                                      “—

                                                      iepriekšējā reisa izlidošanas lidostu.”;

                              c)

                              nodaļas 3.2.1.1. punkta b) apakšpunktu aizstāj ar šādu:

                                          “b)

                                          aizverot ārējās durvis. Ja gaisa kuģis atrodas kritiskā daļā, ārējās durvis, kam personas nevar piekļūt no zemes, uzskata par aizvērtām, ja piekļuves palīglīdzekļi ir novākti un novietoti pietiekamā attālumā no gaisa kuģa, lai saprātīgā mērā liegtu piekļuvi personām, vai”;

                              d)

                              nodaļas 3.2.2.1. punkta otro teikumu aizstāj ar šādu:
                              “Šā punkta a) apakšpunktu nepiemēro durvīm, kurām personas var piekļūt no zemes.”;

                              e)

                              nodaļas 3.2.2.2. punktu aizstāj ar šādu:

                                          “3.2.2.2.

                                          Ja no durvīm, kam personas nevar piekļūt no zemes, novāc piekļuves palīglīdzekļus, tos novieto pietiekami tālu no gaisa kuģa, lai saprātīgā mērā liegtu piekļuvi.”;

                  3)

                  regulas 3.B papildinājumu aizstāj ar šādu:
                  “3.B   PAPILDINĀJUMS

                  GAISA KUĢU DROŠĪBA

                     TREŠĀS VALSTIS, KĀ ARĪ AIZJŪRAS ZEMES UN TERITORIJAS, KURĀM IR ĪPAŠAS ATTIECĪBAS AR SAVIENĪBU SASKAŅĀ AR LĪGUMU PAR EIROPAS SAVIENĪBAS DARBĪBU UN KURĀM NEPIEMĒRO MINĒTĀ LĪGUMA SADAĻU PAR TRANSPORTU, UN PAR KURĀM TIEK ATZĪTS, KA ŠĪS VALSTIS PIEMĒRO KOPĒJIEM PAMATSTANDARTIEM LĪDZVĒRTĪGUS DROŠĪBAS STANDARTUS

                  Attiecībā uz gaisa kuģu drošību ir atzīts, ka kopējiem pamatstandartiem līdzvērtīgus drošības standartus piemēro turpmāk nosauktās trešās valstis, kā arī aizjūras zemes un teritorijas, kurām ir īpašas attiecības ar Savienību saskaņā ar Līgumu par Eiropas Savienības darbību un kurām nepiemēro minētā līguma sadaļu par transportu.

                     Amerikas Savienotās Valstis

                  Komisija nekavējoties informē dalībvalstu pilnvarotās iestādes, ja tās rīcībā ir informācija, kas norāda, ka trešās valsts piemērotie drošības standarti, kam ir būtiska ietekme uz aviācijas drošības vispārējo līmeni Savienībā, vairs nav līdzvērtīgi Savienības kopējiem pamatstandartiem.
                  Dalībvalstu pilnvarotās iestādes nekavējoties tiek informētas, ja Komisijai ir informācija par darbībām, tostarp kompensējošiem pasākumiem, kas apliecina, ka attiecīgo trešās valsts piemēroto drošības standartu līdzvērtīgums ir atjaunots.”;

                  4)

                  pielikuma 4. nodaļas 4.1.2.11. punktu aizstāj ar šādu:

                              “4.1.2.11.

                              Personas, kas pārbauda rokas bagāžu, izmantojot rentgena vai EDS iekārtas, attēlu izvērtēšanai parasti velta ne vairāk kā 20 minūtes pēc kārtas. Pēc katra šāda 20 minūšu posma pārbaudītājs vismaz 10 minūtes attēlus neizvērtē. Šī prasība ir piemērojama tikai tad, ja izvērtējamo attēlu plūsma ir pastāvīga.
                              Nosaka uzraugošo darbinieku, kas atbild par rokas bagāžas pārbaudītājiem, lai nodrošinātu optimālu komandas sastāvu, darba kvalitāti, apmācību, atbalstu un novērtēšanu.”;

                  5)

                  regulas 4.B papildinājumu aizstāj ar šādu:
                  “4.B   PAPILDINĀJUMS

                  PASAŽIERI UN ROKAS BAGĀŽA

                     TREŠĀS VALSTIS, KĀ ARĪ AIZJŪRAS ZEMES UN TERITORIJAS, KURĀM IR ĪPAŠAS ATTIECĪBAS AR SAVIENĪBU SASKAŅĀ AR LĪGUMU PAR EIROPAS SAVIENĪBAS DARBĪBU UN KURĀM NEPIEMĒRO MINĒTĀ LĪGUMA SADAĻU PAR TRANSPORTU, UN PAR KURĀM TIEK ATZĪTS, KA ŠĪS VALSTIS PIEMĒRO KOPĒJIEM PAMATSTANDARTIEM LĪDZVĒRTĪGUS DROŠĪBAS STANDARTUS

                  Attiecībā uz pasažieriem un rokas bagāžu ir atzīts, ka kopējiem pamatstandartiem līdzvērtīgus drošības standartus piemēro turpmāk nosauktās trešās valstis, kā arī aizjūras zemes un teritorijas, kurām ir īpašas attiecības ar Savienību saskaņā ar Līgumu par Eiropas Savienības darbību un kurām nepiemēro minētā līguma sadaļu par transportu.

                     Amerikas Savienotās Valstis

                  Komisija nekavējoties informē dalībvalstu pilnvarotās iestādes, ja tās rīcībā ir informācija, kas norāda, ka trešās valsts piemērotie drošības standarti, kam ir būtiska ietekme uz aviācijas drošības vispārējo līmeni Savienībā, vairs nav līdzvērtīgi Savienības kopējiem pamatstandartiem.
                  Dalībvalstu pilnvarotās iestādes nekavējoties tiek informētas, ja Komisijai ir informācija par darbībām, tostarp kompensējošiem pasākumiem, kas apliecina, ka attiecīgo trešās valsts piemēroto drošības standartu līdzvērtīgums ir atjaunots.”;

                  6)

                  pielikuma 5. nodaļā pievieno šādu 5.1.7. punktu:

                              “5.1.7.

                              Personas, kas pārbauda reģistrēto bagāžu, izmantojot rentgena vai EDS iekārtas, attēlu izvērtēšanai parasti velta ne vairāk kā 20 minūtes pēc kārtas. Pēc katra šāda 20 minūšu posma pārbaudītājs vismaz 10 minūtes attēlus neizvērtē. Šī prasība ir piemērojama tikai tad, ja izvērtējamo attēlu plūsma ir pastāvīga.
                              Nosaka uzraugošo darbinieku, kas atbild par reģistrētās bagāžas pārbaudītājiem, lai nodrošinātu optimālu komandas sastāvu, darba kvalitāti, apmācību, atbalstu un novērtēšanu.”;

                  7)

                  regulas 5.A papildinājumu aizstāj ar šādu:
                  “5.A   PAPILDINĀJUMS

                  REĢISTRĒTĀ BAGĀŽA

                     TREŠĀS VALSTIS, KĀ ARĪ AIZJŪRAS ZEMES UN TERITORIJAS, KURĀM IR ĪPAŠAS ATTIECĪBAS AR SAVIENĪBU SASKAŅĀ AR LĪGUMU PAR EIROPAS SAVIENĪBAS DARBĪBU UN KURĀM NEPIEMĒRO MINĒTĀ LĪGUMA SADAĻU PAR TRANSPORTU, UN PAR KURĀM TIEK ATZĪTS, KA ŠĪS VALSTIS PIEMĒRO KOPĒJIEM PAMATSTANDARTIEM LĪDZVĒRTĪGUS DROŠĪBAS STANDARTUS

                  Attiecībā uz reģistrēto bagāžu ir atzīts, ka kopējiem pamatstandartiem līdzvērtīgus drošības standartus piemēro turpmāk nosauktās trešās valstis, kā arī aizjūras zemes un teritorijas, kurām ir īpašas attiecības ar Savienību saskaņā ar Līgumu par Eiropas Savienības darbību un kurām nepiemēro minētā līguma sadaļu par transportu.

                     Amerikas Savienotās Valstis

                  Komisija nekavējoties informē dalībvalstu pilnvarotās iestādes, ja tās rīcībā ir informācija, kas norāda, ka trešās valsts piemērotie drošības standarti, kam ir būtiska ietekme uz aviācijas drošības vispārējo līmeni Savienībā, vairs nav līdzvērtīgi Savienības kopējiem pamatstandartiem.
                  Dalībvalstu pilnvarotās iestādes nekavējoties tiek informētas, ja Komisijai ir informācija par darbībām, tostarp kompensējošiem pasākumiem, kas apliecina, ka attiecīgo trešās valsts piemēroto drošības standartu līdzvērtīgums ir atjaunots.”;

                  8)

                  pielikuma 6. nodaļu groza šādi:

                              a)

                              nodaļas 6.3.1.2. punkta c) apakšpunktā, 6.3.1.2. punkta d) apakšpunktā, 6.3.1.5. punktā, 6.4.1.2. punkta c) apakšpunktā, 6.4.1.2. punkta e) apakšpunktā, 6.4.1.5. punktā, 6.8.1.4. punktā, 6.8.1.5. punktā, 6.8.4.1. punktā, 6.8.5.1.2. punktā, 6.8.5.1.3. punktā, 6.8.5.2. punktā, 6.A papildinājumā, 6.H1. papildinājumā, 11.6.4.1. punktā un 11.6.4.3. punktā atsauci uz EK pilnvaroto pārstāvju un zināmo nosūtītāju datubāzi vai Savienības pilnvaroto pārstāvju un zināmo nosūtītāju datubāzi/Savienības oficiālo kravu aģentu un zināmo nosūtītāju datubāzi aizstāj ar atsauci uz Savienības piegādes ķēdes drošības datubāzi;

                              b)

                              pievieno šādu 6.2.1.4. punktu:

                                          “6.2.1.4.

                                          Personas, kas pārbauda kravu, izmantojot rentgena vai EDS iekārtas, attēlu izvērtēšanai parasti velta ne vairāk kā 20 minūtes pēc kārtas. Pēc katra šāda 20 minūšu posma pārbaudītājs vismaz 10 minūtes attēlus neizvērtē. Šī prasība ir piemērojama tikai tad, ja izvērtējamo attēlu plūsma ir pastāvīga.”;

                              c)

                              nodaļas 6.3.2.4. punktu aizstāj ar šādu:

                                          “6.3.2.4.

                                          Pēc tam, kad ir veikta šīs regulas 6.3.2.1.–6.3.2.3. punktā un Komisijas Lēmuma 2010/774/ES 6.3. punktā minētā drošības kontrole, pilnvarotais pārstāvis nodrošina, lai:

                                                      a)

                                                      šiem sūtījumiem bez pavadības varētu piekļūt tikai pilnvarotas personas un

                                                      b)

                                                      šie sūtījumi būtu aizsargāti pret neatļautu iejaukšanos līdz brīdim, kad tos nodod citam pilnvarotajam pārstāvim vai gaisa pārvadātājam. Kravas un pasta sūtījumus, kas atrodas ierobežotas iekļuves drošības zonas kritiskā daļā, uzskata par aizsargātiem pret neatļautu iejaukšanos. Kravas un pasta sūtījumi, kas atrodas ierobežotas iekļuves drošības zonas daļās, kas nav kritiskas daļas, ir novietojami pilnvarotā pārstāvja telpu daļās ar kontrolētu piekļuvi, savukārt laikā, kad tie atrodas ārpus šādām daļām:

                                                                  —

                                                                  tos fiziski aizsargā tā, lai tajos nevarētu ievietot aizliegtus priekšmetus, vai

                                                                  —

                                                                  tos neatstāj bez uzraudzības un nodrošina, ka tiem var piekļūt vienīgi ar kravas aizsardzību un apstrādi saistītas personas.”;

                              d)

                              nodaļas 6.3.2.6. punkta beigās pievieno šādu teikumu:
                              “Pilnvarots pārstāvis, kurš nodod sūtījumus citam pilnvarotam pārstāvim vai gaisa pārvadātājam, var nolemt sniegt tikai a)–e) un g) apakšpunktā prasīto informāciju, bet nesniegt f) apakšpunktā prasīto informāciju visā lidojuma(u) laikā vai 24 stundas atkarībā no tā, kas ir ilgāk.”;

                              e)

                              pievieno šādu 6.3.2.9. punktu:

                                          “6.3.2.9.

                                          Pilnvarots pārstāvis nodrošina, ka visi darbinieki, kas veic drošības kontroli, tiek pieņemti darbā un apmācīti saskaņā ar 11. nodaļas prasībām un ka visi darbinieki, kam ir piekļuve identificējamai gaisa kravai vai identificējamam gaisa pastam, kuram piemērota obligātā drošības kontrole, ir pieņemti darbā un apmeklējuši drošības izpratnes mācības saskaņā ar 11. nodaļas prasībām.”;

                              f)

                              nodaļas 6.4.2.1. punkta b) apakšpunktu aizstāj ar šādu:

                                          “b)

                                          visi darbinieki, kas veic drošības kontroli, tiktu pieņemti darbā un apmācīti saskaņā ar 11. nodaļas prasībām un visi darbinieki, kam ir piekļuve identificējamai gaisa kravai vai identificējamam gaisa pastam, kuram piemērota obligātā drošības kontrole, būtu pieņemti darbā un apmeklējuši drošības izpratnes mācības saskaņā ar 11. nodaļas prasībām; un”;

                              g)

                              nodaļas 6.6.2. punkta virsrakstu aizstāj ar šādu:
                              “6.6.2.   Kravas un pasta aizsardzība lidostās attiecībā uz iekraušanu gaisa kuģī”;

                              h)

                              nodaļas 6.6.2.2. punktu aizstāj ar šādu:

                                          “6.6.2.2.

                                          Kravas un pasta sūtījumi, kas atrodas ierobežotas iekļuves drošības zonas daļā, kas nav kritiska daļa, ir novietojami pilnvarotā pārstāvja telpu daļās ar kontrolētu piekļuvi, savukārt laikā, kad tie atrodas ārpus šādām daļām, tos uzskata par aizsargātiem pret neatļautu iejaukšanos, ja:

                                                      a)

                                                      tie ir fiziski aizsargāti tā, lai tajos nevarētu ievietot aizliegtus priekšmetus, vai

                                                      b)

                                                      tos neatstāj bez uzraudzības un tiem var piekļūt vienīgi ar kravas un pasta aizsardzību un iekraušanu gaisa kuģī saistītas personas.”;

                              i)

                              nodaļas 6.8.2.2. punkta beigās pievieno šādu teikumu:
                              “Pilnvarotā iestāde var pieņemt trešās valsts tiesību subjekta ES aviācijas drošības novērtējuma ziņojumu ACC3 apzīmējuma piešķiršanai gadījumos, kad minētais tiesību subjekts veic visu kravas operāciju, tostarp iekraušanu gaisa kuģa kravas nodalījumā, ACC3 vārdā un ES aviācijas drošības novērtējuma ziņojums aptver visas šīs darbības.”;

                              j)

                              nodaļas 6.8.3.2. punktu aizstāj ar šādu:

                                          “6.8.3.2.

                                          Līdz 2014. gada 30. jūnijam pārbaudes prasības atbilst vismaz ICAO standartiem. Pēc minētā datuma kravu un pastu, ko ieved Savienībā, pārbauda ar kādu no Lēmuma 2010/774/ES 6.2.1. punktā uzskaitītajiem līdzekļiem vai metodēm atbilstoši standartam, kas ir pietiekams, lai varētu saprātīgā mērā pārliecināties, ka kravā vai pastā nav aizliegtu priekšmetu.”;

                  9)

                  regulas 6.B papildinājumu aizstāj ar šādu:
                  “6.B   PAPILDINĀJUMS

                  NORĀDĪJUMI ZINĀMAJIEM NOSŪTĪTĀJIEM
                  Šie norādījumi jums palīdzēs salīdzināt sava uzņēmuma pašreizējo drošības kārtību ar kritērijiem, kas zināmajiem nosūtītājiem noteikti Eiropas Parlamenta un Padomes Regulā (EK) Nr. 300/2008 par kopīgiem noteikumiem civilās aviācijas drošības jomā un tās īstenošanas aktos. Šiem norādījumiem vajadzētu jums ļaut pārliecināties, ka prasības ir izpildītas, pirms oficiāla pārbaudes apmeklējuma uz vietas.
                  Ir svarīgi, lai pārbaudes apmeklējuma laikā vērtētājam būtu iespēja izjautāt vajadzīgos darbiniekus (piemēram, par drošību un par darbinieku pieņemšanu darbā atbildīgās personas). Novērtējuma dokumentēšanai vērtētājs izmantos ES kontrolsarakstu. Pēc pārbaudes kontrolsaraksta aizpildīšanas tajā ietverto informāciju uzskata par klasificētu informāciju.
                  ES kontrolsarakstā ir ietverti divu veidu jautājumi: 1) jautājumi, kuru gadījumā negatīva atbilde automātiski nozīmēs, ka jūs nevar apstiprināt kā zināmu nosūtītāju, un 2) jautājumi, kas vērtētājam palīdzēs gūt vispārēju priekšstatu par jūsu uzņēmuma drošības kārtību un ļaus izdarīt galīgo slēdzienu. Jomas, ar kurām saistīto prasību neizpildes gadījumā jūs automātiski nebūsit izturējis pārbaudi, prasību sarakstā ir izceltas treknrakstā. Ja nebūsit izpildījis treknrakstā izceltās prasības, jums tiks paskaidroti iemesli un ieteiktas korekcijas, kas veicamas, lai pārbaudi izturētu.

                     Ievads

                  Jūsu uzņēmuma nosūtāmās kravas izcelsmes vietai jābūt pārbaudāmajai atrašanās vietai. Tas aptver ražošanu šajā atrašanās vietā, kā arī kravas komplektēšanu un iepakošanu, ja priekšmeti pirms atlases pasūtījuma izpildei nav identificējami kā gaisa krava. (Sk. arī piezīmi.)
                  Jums būs jānosaka, kad kravas/pasta sūtījums kļūst identificējams kā gaisa krava/pasts, un jāpierāda, ka jūsu uzņēmumā ir ieviesti vajadzīgie pasākumi, lai aizsargātu sūtījumus pret neatļautu iejaukšanos vai izmainīšanu. Tas nozīmē, ka būs jāsniedz informācija par ražošanu, iepakošanu, glabāšanu un/vai nosūtīšanu.

                     Organizācija un atbildības jomas

                  Jums būs jāsniedz informācija par organizāciju (nosaukums, PVN maksātāja vai Tirdzniecības kameras biedra, vai Uzņēmumu reģistra reģistrācijas numurs, ja tāds ir), pārbaudāmās atrašanās vietas adrese un organizācijas galvenā adrese (ja tā atšķiras no pārbaudāmās atrašanās vietas adreses). Jānorāda iepriekšējā pārbaudes apmeklējuma laiks un pēdējais piešķirtais unikālais burtciparu identifikators (ja tāds ir), kā arī uzņēmējdarbības veids, aptuvenais darbinieku skaits atrašanās vietā, par gaisa kravas/pasta drošību atbildīgās personas vārds un uzvārds, amats un kontaktinformācija.

                     Darbinieku darbā pieņemšanas procedūra

                  Jums būs jāsniedz informācija par visu to darbinieku (pastāvīgo, pagaidu vai aģentūru darbinieku, autovadītāju) darbā pieņemšanas procedūrām, kuri var piekļūt identificējamai gaisa kravai/gaisa pastam. Darbā pieņemšanas procedūra ietver pārbaudi pirms stāšanās darbā vai iepriekšējās darbības pārbaudi saskaņā ar Regulas (ES) Nr. 185/2010 pielikuma 11.1. punktu. Pārbaudes apmeklējums uz vietas ietvers pārrunas ar personu, kas atbild par darbinieku pieņemšanu darbā. Šai personai būs jāsniedz pierādījumi (piemēram, neaizpildītas veidlapas), kas apstiprina uzņēmuma procedūras. Šī darbā pieņemšanas procedūra ir piemērojama darbiniekiem, kas pieņemti darbā pēc 2010. gada 29. aprīļa.

                     Darbinieku drošības mācību procedūra

                  Jums būs jāpierāda, ka visi darbinieki (pastāvīgie, pagaidu vai aģentūru darbinieki, autovadītāji), kas var piekļūt gaisa kravai/gaisa pastam, ir apmeklējuši atbilstošas drošības izpratnes jautājumiem veltītas mācības. Šīs mācības norit saskaņā ar Regulas (ES) Nr. 185/2010 pielikuma 11.2.7. punktu. Katras personas mācību dokumenti jāsaglabā. Turklāt jums būs jāpierāda, ka visi attiecīgie darbinieki, kas veic drošības kontroli, ir pabeiguši mācības vai atkārtotas mācības saskaņā ar Regulas (ES) Nr. 185/2010 pielikuma 11. nodaļu.

                     Fiziskā drošība

                  Jums būs jāparāda, kā pārbaudāmā atrašanās vieta ir aizsargāta (piemēram, ar fizisku žogu vai nožogojumu), un jāpierāda, ka ir ieviestas attiecīgas piekļuves kontroles procedūras. Attiecīgos gadījumos būs jāsniedz informācija par trauksmes un/vai videonovērošanas sistēmu. Ir būtiski nodrošināt piekļuves kontroli zonai, kurā apstrādā vai glabā gaisa kravu / gaisa pastu. Visām durvīm, logiem un citiem punktiem, pa kuriem var piekļūt gaisa kravai/gaisa pastam, jābūt nodrošinātiem vai pakļautiem piekļuves kontrolei.

                     Ražošana (attiecīgos gadījumos)

                  Jums būs jāpierāda, ka piekļuvi ražošanas zonai kontrolē un ražošanas procesu uzrauga. Ja ražojumu ražošanas procesā var identificēt kā gaisa kravu / gaisa pastu, jums būs jāpierāda, ka ir veikti pasākumi, lai gaisa kravu / gaisa pastu aizsargātu pret neatļautu iejaukšanos vai izmainīšanu šajā posmā.

                     Iepakošana (attiecīgos gadījumos)

                  Jums būs jāpierāda, ka piekļuvi iepakošanas zonai kontrolē un iepakošanas procesu uzrauga. Ja ražojumu iepakošanas procesā var identificēt kā gaisa kravu / gaisa pastu, jums būs jāpierāda, ka ir veikti pasākumi, lai gaisa kravu / gaisa pastu aizsargātu pret neatļautu iejaukšanos vai izmainīšanu šajā posmā.
                  Jums būs jāsniedz informācija par iepakošanas procesu un jāpierāda, ka visas gatavās preces pirms iepakošanas pārbauda.
                  Jums būs jāapraksta gatavais ārējais iepakojums un jāpierāda, ka tas ir izturīgs. Jums turklāt būs jāpierāda, ka gatavais ārējais iepakojums tiek aizzīmogots, piemēram, izmantojot numurētas plombas, drošības līmlenti, īpašus zīmogus vai kartona kastes, kas aizdarītas ar līmlenti. Jums turklāt būs jāpierāda, ka neizmantotos aizzīmogošanas līdzekļus glabājat drošos apstākļos un kontrolējat aizzīmogošanas līdzekļu izsniegšanu.

                     Glabāšana (attiecīgos gadījumos)

                  Jums būs jāpierāda, ka piekļuvi glabāšanas zonai kontrolē. Ja ražojumu glabāšanas laikā var identificēt kā gaisa kravu / gaisa pastu, jums būs jāpierāda, ka ir veikti pasākumi, lai gaisa kravu / gaisa pastu aizsargātu pret neatļautu iejaukšanos vai izmainīšanu šajā posmā.
                  Visbeidzot, jums būs jāpierāda, ka nosūtīšanai gatavu un iepakotu gaisa kravu / gaisa pastu pirms nosūtīšanas pārbauda.

                     Nosūtīšana (attiecīgos gadījumos)

                  Jums būs jāpierāda, ka piekļuvi nosūtīšanas zonai kontrolē. Ja ražojumu nosūtīšanas laikā var identificēt kā gaisa kravu / gaisa pastu, jums būs jāpierāda, ka ir veikti pasākumi, lai gaisa kravu / gaisa pastu aizsargātu pret neatļautu iejaukšanos vai izmainīšanu šajā posmā.

                     Transportēšana

                  Jums būs jāsniedz informācija par transportēšanas metodi, ko izmantojat, lai nogādātu kravu/pastu pilnvarotajam pārstāvim.
                  Ja izmantojat savu transportu, jums būs jāpierāda, ka jūsu autovadītājiem ir vajadzīgā kvalifikācija. Ja jūsu uzņēmums izmanto apakšuzņēmēja pakalpojumus, jums būs a) pašam jāaizzīmogo vai jāiepako gaisa krava/gaisa pasts tā, lai jebkura izmainīšana būtu acīmredzama, un b) jāgādā par to, lai transportuzņēmējs būtu parakstījis transportuzņēmēja paziņojumu saskaņā ar Regulas (ES) Nr. 185/2010 pielikuma 6.E papildinājumu.

                  Ja jūs atbildat par gaisa kravas/gaisa pasta transportēšanu, jums būs jāpierāda, ka transportlīdzekļi ir nodrošināmi vai nu ar plombām, ja iespējams, vai ar citām metodēm. Ja izmantojat numurētas plombas, jums būs jāpierāda, ka piekļuvi plombām kontrolē un to daudzumu uzskaita; ja izmantojat citas metodes, jums būs jāpierāda, ka kravu/pastu aizzīmogo un/vai nodrošina. Jums turklāt būs jāpierāda, ka ir ieviesti pasākumi, lai pārbaudītu to transportlīdzekļu vadītāju identitāti, kas savāc jūsu gaisa kravu / gaisa pastu. Jums turklāt būs jāpierāda, ka gādājat par to, lai, atstājot jūsu telpas, krava/pasts būtu nodrošināti. Jums būs jāpierāda, ka gaisa krava/gaisa pasts ir aizsargāti pret neatļautu iejaukšanos transportēšanas laikā.

                  Jums nebūs jāsniedz pierādījumi par autovadītāju kvalifikāciju vai jāiesniedz transportuzņēmēja paziņojuma kopija, ja par gaisa kravas/gaisa pasta savākšanu un izvešanu no jūsu telpām atbild pilnvarots pārstāvis.

                     Nosūtītāja pienākumi

                     Jums būs jāpaziņo, ka uzņemsit pilnvarotās iestādes inspektorus, kas veiks pārbaudes bez iepriekšēja brīdinājuma, lai uzraudzītu šo standartu izpildi.

                     Jums turklāt būs jāpaziņo, ka nekavējoties un ne vairāk kā 10 darbdienu laikā sniegsit [pilnvarotajai iestādei (nosaukums)] attiecīgo informāciju, ja:

                                 a)

                                 vispārējā atbildība par drošību tiks uzticēta citam darbiniekam, nevis jūsu nosauktajai personai;

                                 b)

                                 notiks citas ar telpām vai procedūrām saistītas pārmaiņas, kas varētu ievērojami ietekmēt drošību;

                                 c)

                                 jūsu uzņēmums pārtrauks nodarboties ar tirdzniecību, vairs nenodarbosies ar gaisa kravas/gaisa pasta sūtīšanu vai vairs nevarēs izpildīt attiecīgo ES tiesību aktu prasības.

                     Visbeidzot, jums būs jāpaziņo, ka uzturēsiet drošības standartus līdz nākamajam pārbaudes apmeklējumam un/vai inspekcijai uz vietas.

                  Jums būs jāuzņemas pilna atbildība par paziņojumu un jāparaksta pārbaudes dokuments.

                     PIEZĪMES

                     Sprādzienbīstamas un viegli uzliesmojošas ierīces

                  Samontētas sprādzienbīstamas un viegli uzliesmojošas ierīces var pārvadāt kravas sūtījumos, ja ir pilnībā izpildītas visu drošības noteikumu prasības.

                     Citas izcelsmes sūtījumi

                  Zināmais nosūtītājs var nodot pilnvarotajam pārstāvim sūtījumus, ko tas nav sagatavojis pats, ja:

                              a)

                              tie ir nošķirti no sūtījumiem, ko tas ir sagatavojis pats, un

                              b)

                              uz sūtījuma vai tā pavaddokumentos ir skaidri norādīta tā izcelsme.

                        Šādi sūtījumi pirms iekraušanas gaisa kuģī vienmēr jāpārbauda.”;

                  10)

                  regulas 6.C papildinājumu aizstāj ar šādu:
                  “6.C   PAPILDINĀJUMS

                  ZINĀMO NOSŪTĪTĀJU PĀRBAUDES KONTROLSARAKSTS

                     Piezīmes par aizpildīšanu

                  Aizpildot šo veidlapu, jāievēro:

                              —

                              ar * atzīmētie dati jānorāda OBLIGĀTI;

                              —

                              ja atbilde uz kādu treknrakstā izceltu jautājumu ir “NĒ”, galīgajam vērtējumam OBLIGĀTI jābūt NEGATĪVAM. Tas neattiecas uz gadījumiem, kad jautājumi nav piemērojami;

                              —

                              galīgais vērtējums var būt POZITĪVS tikai tad, ja nosūtītājs ir parakstījis pēdējā lappusē iekļauto paziņojumu par saistībām;

                              —

                              oriģinālais paziņojums par saistībām līdz apstiprinājuma termiņa beigām jānodod glabāšanā vai jādara pieejams pilnvarotajai iestādei. Paziņojuma kopija jānodod arī nosūtītājam.

                        1.   DAĻA

                     Organizācija un atbildības jomas

                  1.1.   Pārbaudes datums*

                              Izmantojiet precīzu datuma formātu, piemēram, 01/10/2010!

                              dd/mm/gggg

                        1.2.   Iepriekšējās pārbaudes datums un unikālais identifikators, ja tāds ir.

                              dd/mm/gggg

                              UNI

                        1.3.   Pārbaudāmās organizācijas nosaukums*

                              Nosaukums
                              PVN maksātāja / Tirdzniecības kameras biedra / Uzņēmumu reģistra reģistrācijas numurs (ja tāds ir)

                        1.4.   Pārbaudāmās atrašanās vietas adrese*

                              Numurs/vienība/ēka

                              Iela

                              Pilsēta

                              Pasta indekss

                              Valsts

                        1.5.   Organizācijas galvenā adrese (ja tā atšķiras no pārbaudāmās atrašanās vietas adreses, ar noteikumu, ka tā ir tajā pašā valstī)

                              Numurs/vienība/ēka

                              Iela

                              Pilsēta

                              Pasta indekss

                              Valsts

                                          1.6.

                                          Uzņēmējdarbības veids(-i) – apstrādājamās kravas veidi

                        1.7.   Vai pieteikuma iesniedzējs atbild par…?

                                          a)

                                          ražošanu;

                                          b)

                                          iepakošanu;

                                          c)

                                          glabāšanu;

                                          d)

                                          nosūtīšanu;

                                          e)

                                          citu darbību (precizēt).

                                          1.8.

                                          Aptuvenais darbinieku skaits atrašanās vietā

                        1.9.   Par gaisa kravas/gaisa pasta drošību atbildīgās personas vārds/uzvārds un amats

                              Vārds, uzvārds

                              Amata nosaukums

                        1.10.   Kontakttālrunis

                              Tālruņa numurs

                        1.11.   E-pasta adrese*

                              E-pasta adrese

                        2.   DAĻA

                     Identificējama gaisa krava/gaisa pasts (spēja noteikt identificējamības iestāšanos)

                     Mērķis: noteikt posmu (vai vietu), kurā krava/pasts kļūst identificējami kā gaisa krava/gaisa pasts. Spēja noteikt identificējamības iestāšanos ir spēja novērtēt, kad/kur krava/pasts kļūst identificējami kā gaisa krava/gaisa pasts.

                              2.1.

                              Pārbaudot ražošanas, iepakošanas, glabāšanas, atlases, nosūtīšanas un citas attiecīgas zonas, nosakiet, kur un kā gaisa kravas/gaisa pasta sūtījums kļūst identificējams kā gaisa kravas/gaisa pasta sūtījums.
                              Paskaidrojiet sīkāk!

                     NB! Sīka informācija par identificējamas gaisa kravas/gaisa pasta aizsardzību pret neatļautu iejaukšanos vai izmainīšanu jāsniedz 5.–8. daļā.

                  3.   DAĻA

                     Darbinieku pieņemšana darbā un mācības

                     Mērķis: nodrošināt, lai visi darbinieki (pastāvīgie, pagaidu vai aģentūru darbinieki, autovadītāji), kas var piekļūt identificējamai gaisa kravai/gaisa pastam, būtu pārbaudīti pirms stāšanās darbā un/vai būtu pārbaudīta viņu iepriekšējā darbība, kā arī lai viņi būtu apmācīti atbilstoši Regulas (ES) Nr. 185/2010 pielikuma 11.2.7. punktam; nodrošināt arī to, ka visi darbinieki, kas veic krājumu drošības kontroli, ir apmācīti saskaņā ar Regulas (ES) Nr. 185/2010 pielikuma 11. nodaļu.

                     Tas, vai 3.1. un 3.2. jautājums ir
                     treknrakstā
                     (un vai līdz ar to atbilde “NĒ” nozīmē, ka pārbaude nav izturēta), ir atkarīgs no tās valsts noteikumiem, kurā ir atrašanās vieta. Tomēr
                     treknrakstā
                     jābūt vismaz vienam no šiem diviem jautājumiem, vienlaikus nosakot, ka gadījumā, ja ir veikta iepriekšējās darbības pārbaude, pārbaude pirms stāšanās darbā nav jāveic. Par drošības kontroles īstenošanu atbildīgajai personai vienmēr jāveic iepriekšējās darbības pārbaude.

                              3.1.
                                 Vai uzņēmumā ir darbā pieņemšanas procedūra, ko piemēro visiem darbiniekiem, kuri var piekļūt identificējamai gaisa kravai/gaisa pastam, un kas ietver pārbaudi pirms stāšanās darbā saskaņā ar Regulas (ES) Nr. 185/2010 pielikuma 11.1.4. punktu? Tā piemērojama darbiniekiem, kas pieņemti darbā pēc [Regulas (EK) Nr. 300/2008 piemērošanas dienas].

                                 JĀ vai NĒ

                              Ja JĀ, precizējiet pārbaudes veidu

                                 3.2.   Vai šī darbā pieņemšanas procedūra ietver arī iepriekšējās darbības pārbaudi, tostarp sodāmības pārbaudi, saskaņā ar Regulas (ES) Nr. 185/2010 pielikuma 11.1.3. punktu?

                                 JĀ vai NĒ

                              Ja JĀ, precizējiet pārbaudes veidu

                                 3.3.   Vai tās personas iecelšanas process, kas atrašanās vietā atbild par drošības kontroles piemērošanu un īstenošanas uzraudzību, ietver prasību veikt iepriekšējās darbības pārbaudi, tostarp sodāmības pārbaudi, saskaņā ar Regulas (ES) Nr. 185/2010 pielikuma 11.1.3. punktu?

                                 JĀ vai NĒ

                              Ja JĀ, paskaidrojiet sīkāk

                                 3.4.   Vai darbinieki, kas var piekļūt identificējamai gaisa kravai/gaisa pastam, iziet drošības izpratnes mācības saskaņā ar Regulas (ES) Nr. 185/2010 pielikuma 11.2.7. punktu, pirms tiem atļauj piekļūt identificējamai gaisa kravai/gaisa pastam? Vai darbinieki, kas veic krājumu drošības kontroli, tiek apmācīti saskaņā ar Regulas (ES) Nr. 185/2010 pielikuma 11. nodaļu?

                                 JĀ vai NĒ

                              Ja JĀ, paskaidrojiet sīkāk

                                 3.5.   Vai darbinieki (kas minēti iepriekš) apmeklē atkārtotas mācības tik bieži, kā noteikts?

                                 JĀ vai NĒ

                                 3.6.   Novērtējums: vai pasākumi ir pietiekami, lai nodrošinātu, ka visi darbinieki, kas var piekļūt identificējamai gaisa kravai/gaisa pastam, un darbinieki, kas veic drošības kontroli, ir pienācīgi pieņemti darbā un apmācīti atbilstoši Regulas (ES) Nr. 185/2010 pielikuma 11. nodaļai?

                                 JĀ vai NĒ

                                 Ja NĒ, norādiet iemeslus

                        4.   DAĻA

                     Fiziskā drošība

                     Mērķis: noteikt, vai atrašanās vietā/telpās ir pietiekams (fiziskās) drošības līmenis, lai identificējamu gaisa kravu / gaisa pastu aizsargātu pret neatļautu iejaukšanos.

                  4.1.   Vai atrašanās vieta ir aizsargāta ar fizisku žogu vai nožogojumu?

                              JĀ vai NĒ

                        4.2.   Vai visi atrašanās vietas piekļuves punkti ir pakļauti piekļuves kontrolei?

                              JĀ vai NĒ

                        4.3.   Ja JĀ, vai piekļuves punktos ir…?

                              Darbinieku veikta kontrole

                              Manuāla kontrole

                              Automātiska kontrole

                              Elektroniska kontrole

                              Cits variants (precizēt)

                        4.4.   Vai ēkas konstrukcija ir droša?

                              JĀ vai NĒ

                        4.5.   Vai ēkā ir efektīva trauksmes sistēma?

                              JĀ vai NĒ

                        4.6.   Vai ēkā ir efektīva videonovērošanas sistēma?

                              JĀ vai NĒ

                        4.7.   Ja JĀ, vai videonovērošanas attēlus ieraksta?

                              JĀ vai NĒ

                        4.8.   Vai visas durvis, logi un citi punkti, pa kuriem var piekļūt identificējamai gaisa kravai/gaisa pastam, ir nodrošināti vai pakļauti piekļuves kontrolei?

                              JĀ vai NĒ

                                          4.9.

                                          Ja NĒ, norādiet iemeslus!

                                 4.10.   Novērtējums: vai organizācijas veiktie pasākumi ir pietiekami, lai nepieļautu nesankcionētu piekļuvi tām atrašanās vietas un telpu daļām, kurās apstrādā vai glabā identificējamu gaisa kravu / gaisa pastu?

                                 JĀ vai NĒ

                                 Ja NĒ, norādiet iemeslus

                        5.   DAĻA

                     Ražošana

                     Mērķis: aizsargāt identificējamu gaisa kravu / gaisa pastu pret neatļautu iejaukšanos vai izmainīšanu.

                  Atbildiet uz šiem jautājumiem, ja ražojumu var identificēt kā gaisa kravu / gaisa pastu ražošanas procesā.
                  5.1.   Vai piekļuvi ražošanas zonai kontrolē?

                              JĀ vai NĒ

                                          5.2.

                                          Ja JĀ, kādā veidā?

                        5.3.   Vai ražošanas procesu uzrauga?

                              JĀ vai NĒ

                                          5.4.

                                          Ja JĀ, kādā veidā?

                        5.5.   Vai ir ieviesti kontroles pasākumi, lai novērstu izmainīšanu ražošanas posmā?

                              JĀ vai NĒ

                              Ja JĀ, paskaidrojiet sīkāk

                                 5.6.   Novērtējums: vai organizācijas veiktie pasākumi ir pietiekami, lai aizsargātu identificējamu gaisa kravu / gaisa pastu pret neatļautu iejaukšanos vai izmainīšanu ražošanas posmā?

                                 JĀ vai NĒ

                                 Ja NĒ, norādiet iemeslus

                        6.   DAĻA

                     Iepakošana

                     Mērķis: aizsargāt identificējamu gaisa kravu / gaisa pastu pret neatļautu iejaukšanos vai izmainīšanu.

                  Atbildiet uz šiem jautājumiem, ja ražojumu var identificēt kā gaisa kravu / gaisa pastu iepakošanas procesā.
                  6.1.   Vai iepakošanas procesu uzrauga?

                              JĀ vai NĒ

                                          6.2.

                                          Ja JĀ, kādā veidā?

                        6.3.   Aprakstiet gatavo ārējo iepakojumu!

                        a)   Vai gatavais ārējais iepakojums ir izturīgs?

                              JĀ vai NĒ

                              Paskaidrojiet sīkāk!

                        b)   Vai gatavais ārējais iepakojums ir aizzīmogots?

                              JĀ vai NĒ

                              Paskaidrojiet sīkāk!

                        6.4. a)   Vai gaisa kravas/gaisa pasta sūtījumi tiek aizzīmogoti, izmantojot numurētas plombas, drošības līmlenti, īpašus zīmogus vai kartona kastes, kas aizdarītas ar līmlenti?

                              JĀ vai NĒ

                              Ja JĀ:

                        6.4. b)   Vai neizmantotās plombas, drošības līmlenti vai īpašos zīmogus glabā drošos apstākļos?

                              JĀ vai NĒ

                              Paskaidrojiet sīkāk!

                        6.4. c)   Vai numurēto plombu, drošības līmlentes un/vai zīmogu izsniegšanu kontrolē?

                              JĀ vai NĒ

                              Paskaidrojiet sīkāk!

                                          6.5.

                                          Ja atbilde uz 6.4. punkta a) apakšpunktu ir JĀ, kā notiek kontrole?

                                 6.6.   Novērtējums: vai iepakošanas procedūras ir pietiekamas, lai aizsargātu identificējamu gaisa kravu / gaisa pastu pret neatļautu iejaukšanos un/vai izmainīšanu?

                                 JĀ vai NĒ

                                 Ja NĒ, norādiet iemeslus

                        7.   DAĻA

                     Glabāšana

                     Mērķis: aizsargāt identificējamu gaisa kravu / gaisa pastu pret neatļautu iejaukšanos vai izmainīšanu.

                  Atbildiet uz šiem jautājumiem, ja ražojumu var identificēt kā gaisa kravu / gaisa pastu glabāšanas procesā!
                  7.1.   Vai nosūtīšanai gatavu un iepakotu gaisa kravu / gaisa pastu glabā drošos apstākļos un pārbauda, vai tie nav izmainīti?

                              JĀ vai NĒ

                                 7.2.   Novērtējums: vai glabāšanas procedūras ir pietiekamas, lai aizsargātu identificējamu gaisa kravu / gaisa pastu pret neatļautu iejaukšanos un/vai izmainīšanu?

                                 JĀ vai NĒ

                                 Ja NĒ, norādiet iemeslus

                        8.   DAĻA

                     Nosūtīšana

                     Mērķis: aizsargāt identificējamu gaisa kravu / gaisa pastu pret neatļautu iejaukšanos vai izmainīšanu.

                  Atbildiet uz šiem jautājumiem, ja ražojumu var identificēt kā gaisa kravu / gaisa pastu nosūtīšanas procesā!
                  8.1.   Vai piekļuvi nosūtīšanas zonai kontrolē?

                              JĀ vai NĒ

                                          8.2.

                                          Ja JĀ, kādā veidā?

                        8.3.   Kas var iekļūt nosūtīšanas zonā?

                              Darbinieki?

                              JĀ vai NĒ

                              Autovadītāji?

                              JĀ vai NĒ

                              Apmeklētāji?

                              JĀ vai NĒ

                              Apakšuzņēmēji?

                              JĀ vai NĒ

                                 8.4.   Novērtējums: vai aizsardzība ir pietiekama, lai aizsargātu gaisa kravu / gaisa pastu pret neatļautu iejaukšanos vai izmainīšanu nosūtīšanas zonā?

                                 JĀ vai NĒ

                                 Ja NĒ, norādiet iemeslus

                        8.A   DAĻA

                     Citas izcelsmes sūtījumi

                     Mērķis: apzināt procedūras, ko piemēro nenodrošinātiem sūtījumiem.

                  Atbildiet uz šiem jautājumiem tikai tad, ja jūsu uzņēmums pieņem ar gaisa transportu pārvadājamus sūtījumus no citiem uzņēmumiem!

                                 8.A.1.   Vai jūsu uzņēmums pieņem no citiem uzņēmumiem sūtījumus, kas paredzēti pārvadāšanai ar gaisa transportu?

                                 JĀ vai NĒ

                                          8.A.2.

                                          Ja JĀ, kā šādus sūtījumus nošķir no jūsu uzņēmuma kravas un kā tie tiek identificēti pilnvarotajam pārstāvim/transportuzņēmējam?

                        9.   DAĻA

                     Transportēšana

                     Mērķis: aizsargāt identificējamu gaisa kravu / gaisa pastu pret neatļautu iejaukšanos vai izmainīšanu.

                  9.1.   Kas nogādā gaisa kravu / gaisa pastu pilnvarotajam pārstāvim?

                        a)   Pilnvarotais pārstāvis vai tā pilnvarota persona?

                              JĀ vai NĒ

                        b)   Nosūtītājs ar savu transportu?

                              JĀ vai NĒ

                        c)   Nosūtītāja nolīgts apakšuzņēmējs?

                              JĀ vai NĒ

                              9.2.   Ja nosūtītājs izmanto apakšuzņēmēja pakalpojumus:

                                 JĀ vai NĒ

                              Atbildiet uz turpmākajiem jautājumiem tikai tad, ja ir piemērojams 9.1. punkta b) vai c) apakšpunkts!

                        9.3.   Vai transportlīdzekļa kravas nodalījums ir nodrošināms?

                              JĀ vai NĒ

                              Ja JĀ, precizējiet, kādā veidā!

                        9.4. a)   Ja transportlīdzekļa kravas nodalījums ir nodrošināms, vai izmanto numurētas plombas?

                              JĀ vai NĒ

                        9.4. b)   Ja izmanto numurētas plombas, vai piekļuvi plombām kontrolē un plombu numurus izsniedzot reģistrē?

                              JĀ vai NĒ

                              Ja JĀ, precizējiet, kādā veidā!

                        9.5.   Ja transportlīdzekļa kravas nodalījums nav nodrošināms, vai gaisa krava/gaisa pasts tiek aizzīmogoti?

                              JĀ vai NĒ

                                          9.6.

                                          Ja JĀ, raksturojiet izmantotos aizzīmogošanas līdzekļus!

                                          9.7.

                                          Ja NĒ, kā gaisa kravu / gaisa pastu nodrošina?

                                 9.8.   Novērtējums: vai pasākumi ir pietiekami, lai aizsargātu gaisa kravu / gaisa pastu pret neatļautu iejaukšanos vai izmainīšanu transportēšanas laikā?

                                 JĀ vai NĒ

                                 Ja NĒ, norādiet iemeslus

                     Paziņojums par saistībām

                     Paziņoju, ka:

                              —

                                 uzņemšu pilnvarotās iestādes inspektorus, kas veiks pārbaudes bez iepriekšēja brīdinājuma, lai uzraudzītu šo standartu izpildi. Apzinos, ka varu zaudēt zināmā nosūtītāja statusu, ja inspektors atklās nopietnus drošības pārkāpumus,

                              —

                                 nekavējoties un ne vairāk kā 10 darbdienu laikā sniegšu [pilnvarotajai iestādei (nosaukums)] attiecīgo informāciju, ja:

                                          —

                                             vispārējā atbildība par drošību tiks uzticēta citam darbiniekam, nevis 1.9. punktā minētajai personai,

                                          —

                                             notiks citas ar telpām vai procedūrām saistītas pārmaiņas, kas varētu ievērojami ietekmēt drošību, vai

                                          —

                                             uzņēmums pārtrauks nodarboties ar tirdzniecību, vairs nenodarbosies ar gaisa kravas/gaisa pasta sūtīšanu vai vairs nevarēs izpildīt attiecīgo ES tiesību aktu prasības,

                              —

                                 uzturēšu drošības standartus līdz nākamajam pārbaudes apmeklējumam un/vai inspekcijai uz vietas;

                              —

                                 uzņemos pilnu atbildību par šo paziņojumu.

                                 Paraksts

                                 Amats uzņēmumā

                                 Novērtējums (un paziņojums)

                                 Apstiprināt/neapstiprināt

                                 Ja galīgais vērtējums ir negatīvs, norādiet jomas, kurās nosūtītājs nav izpildījis vajadzīgo drošības standartu vai kurās tā drošības procedūrai ir konkrētas nepilnības. Iesakiet arī korekcijas, kas jāveic, lai izpildītu vajadzīgo drošības standartu un izturētu pārbaudi.

                                 Paraksts

                                 (Vērtētāja vārds un uzvārds)”

                  11)

                  pielikuma 6.C3. papildinājumu groza šādi:

                              a)

                              papildinājuma 4. daļas piektajā rindkopā svītro vārdus “Atsauce: 6.8.3.1. punkts”;

                              b)

                              papildinājuma 5. daļas septīto rindkopu aizstāj ar šādu:
                              “Atsauce: 6.8.3. punkts”;

                              c)

                              papildinājuma 7. daļas piekto rindkopu aizstāj ar šādu:
                              “Atsauce: 6.8.3.1., 6.8.3.2., 6.8.3.3., kā arī 6.2.1. un 6.7. punkts”;

                              d)

                              papildinājuma 11. daļas pirmo rindkopu aizstāj ar šādu:
                              “Mērķis: pēc tam, kad ir veikts šā kontrolsaraksta desmit iepriekšējo daļu novērtējums, ES aviācijas drošības vērtētājam ir jāizdara slēdziens par to, vai veiktā pārbaude uz vietas atbilst tās gaisa pārvadātāja drošības programmas daļas saturam, kurā ir aprakstīti pasākumi attiecībā uz gaisa kravu / gaisa pastu, kura galamērķis ir ES/EEZ, kā arī par to, vai drošības kontrole pietiekamā mērā nodrošina šajā kontrolsarakstā uzskaitīto mērķu sasniegšanu.”;

                  12)

                  pielikuma 6.F papildinājuma 6.Fiii punktu aizstāj ar šādu:
                  “6.Fiii

                     NOVĒRTĒŠANAS DARBĪBAS, KO VEIC TREŠĀS VALSTIS, KĀ ARĪ AIZJŪRAS ZEMES UN TERITORIJAS, KURĀM IR ĪPAŠAS ATTIECĪBAS AR SAVIENĪBU SASKAŅĀ AR LĪGUMU PAR EIROPAS SAVIENĪBAS DARBĪBU UN KURĀM NEPIEMĒRO MINĒTĀ LĪGUMA NODAĻU PAR TRANSPORTU, UN KO ATZĪST PAR LĪDZVĒRTĪGĀM ES AVIĀCIJAS DROŠĪBAS NOVĒRTĒJUMAM”;

                  13)

                  pielikuma 8.B papildinājuma pirmajā ievilkumā b) punktu aizstāj ar šādu:

                              “b)

                              nodrošinās, lai personas, kas var piekļūt lidojuma laikā patērējamiem krājumiem, apmeklētu vispārējas drošības izpratnes mācības saskaņā ar Regulas (ES) Nr. 185/2010 pielikuma 11.2.7. punktu, pirms tām atļauj piekļūt šiem krājumiem; turklāt nodrošinās, lai personas, kuras veic lidojuma laikā patērējamo krājumu pārbaudi, apmeklētu mācības saskaņā ar Regulas (ES) Nr. 185/2010 pielikuma 11.2.3.3. punktu, un personas, kuras veic citu veidu drošības kontroli saistībā ar lidojuma laikā patērējamiem krājumiem, apmeklētu mācības saskaņā ar Regulas (ES) Nr. 185/2010 pielikuma 11.2.3.10. punktu; un”;

                  14)

                  pielikuma 9. nodaļu groza šādi:

                              a)

                              nodaļas 9.0.2. punkta a) apakšpunktu aizstāj ar šādu:

                                          “a)

                                          “lidostu krājumi” ir visi priekšmeti, ko paredzēts tirgot, lietot vai darīt pieejamus jebkurā nolūkā vai jebkuru darbību veikšanai lidostu ierobežotas iekļuves drošības zonās, izņemot “personu, kas nav pasažieri, līdzi paņemtos priekšmetus””;

                              b)

                              nodaļas 9.1.1.1. punkta b) apakšpunktu aizstāj ar šādu:

                                          “b)

                                          vajadzīgo drošības kontroli attiecīgajiem krājumiem ir veicis zināmais piegādātājs vai pilnvarotais piegādātājs un krājumi no kontroles veikšanas brīža līdz to nogādāšanai ierobežotas iekļuves drošības zonā ir bijuši aizsargāti pret neatļautu iejaukšanos.”;

                  15)

                  pielikuma 9.A papildinājuma pirmajā ievilkumā b) punktu aizstāj ar šādu:

                              “b)

                              nodrošinās, lai personas, kas var piekļūt lidostas krājumiem, apmeklētu vispārējas drošības izpratnes mācības saskaņā ar Regulas (ES) Nr. 185/2010 pielikuma 11.2.7. punktu, pirms tām atļauj piekļūt šiem krājumiem; turklāt nodrošinās, lai personas, kuras veic lidostas krājumu pārbaudi, apmeklētu mācības saskaņā ar Regulas (ES) Nr. 185/2010 pielikuma 11.2.3.3. punktu, un personas, kuras veic citu veidu drošības kontroli saistībā ar lidostas krājumiem, apmeklētu mācības saskaņā ar Regulas (ES) Nr. 185/2010 pielikuma 11.2.3.10. punktu; un”;

                  16)

                  pielikuma 11. nodaļu groza šādi:

                              a)

                              nodaļas 11.1.5. punktu aizstāj ar šādu:

                                          “11.1.5.

                                          Pirms drošības mācībām, kas ietver piekļuvi publiski nepieejamai informācijai, veic iepriekšējās darbības pārbaudi vai pārbaudi pirms stāšanās darbā. Iepriekšējās darbības pārbaudi regulāri atkārto – ne retāk kā ik pēc pieciem gadiem.”;

                              b)

                              nodaļas 11.2.3.7. punkta b) apakšpunktu aizstāj ar šādu:

                                          “b)

                                          zināšanas par gaisa kuģu aizzīmogošanu, ja tās attiecas uz apmācāmo personu;”

                              c)

                              nodaļas 11.2.3.9. punkta pirmo teikumu aizstāj ar šādu:
                              “Mācību laikā personas, kas veic kravas un pasta drošības kontroles pasākumus, izņemot pārbaudi, iegūst šādas kompetences:”

                              d)

                              nodaļas 11.2.6.1. punkta beigās pievieno šādu teikumu:
                              “Pilnvarotā iestāde objektīvu iemeslu dēļ var atbrīvot personas no prasības iziet mācības, ja šīs personas var piekļūt tikai termināļa zonām, kas ir pieejamas pasažieriem.”;

                              e)

                              nodaļas 11.3.1. punkta beigās pievieno šādu teikumu:
                              “Personas, kas veic 11.2.3.3. punktā norādītos uzdevumus, var atbrīvot no šīm prasībām, ja tās ir pilnvarotas veikt tikai vizuālu pārbaudi un/vai pārmeklēšanu ar rokām.”;

                              f)

                              nodaļas 11.5.3. punkta a) apakšpunktu aizstāj ar šādu:

                                          “a)

                                          viņiem ir 11.5.4. punktā minētās zināšanas un kompetences; un”;

                              g)

                              nodaļas 11.5.4. punkta pirmo teikumu aizstāj ar šādu:
                              “Lai personu atestētu kā 11.2.3.1.–11.2.3.5. un 11.2.4. (ja vien šī persona neapmāca uzraugošos darbiniekus, kas uzrauga tikai 11.2.3.6.–11.2.3.10. punktā minētās personas) un 11.2.5. punktā minēto mācību vadīšanai kvalificētu instruktoru, šai personai jābūt zināšanām par darba vidi attiecīgajā aviācijas drošības jomā un kvalifikācijām un kompetencei šādās jomās:”;

                  17)

                  pielikuma 12. nodaļu groza šādi:

                              a)

                              nodaļas 12.1.2.2. punktu aizstāj ar šādu:

                                          “12.1.2.2.

                                          Visi WTMD, ko izmanto tikai to personu pārbaudei, kas nav pasažieri, atbilst vismaz 1. standartam.”;

                              b)

                              pievieno šādu 12.5.1.4. un 12.5.1.5. punktu:

                                          “12.5.1.4.

                                          Nosaka TIP administratoru, kas atbild par TIP sistēmas konfigurācijas pārvaldību.

                                          12.5.1.5.

                                          Pilnvarotā iestāde regulāri pārrauga TIP sistēmu pareizu izmantošanu un nodrošina sistēmu pareizu konfigurāciju – tostarp to, lai objektu attēlu projicēšana būtu reālistiska un relevanta, –, sistēmu atbilstību prasībām un attēlu bibliotēku atjauninātību.”;

                              c)

                              nodaļas 12.8.2. punktu aizstāj ar šādu:

                                          “12.8.2.

                                          Pirms plānotās metodes ieviešanas attiecīgā dalībvalsts rakstiski informē Komisiju un pārējās dalībvalstis par ierosināto pārbaudes metodi, ko tā gatavojas atļaut, pievienojot novērtējumu, kurā norādīts, kā tā garantēs, lai jaunās metodes izmantošana atbilstu 12.8.1. punkta b) apakšpunkta prasībām. Paziņojumā iekļauj arī detalizētu informāciju par vietu(-ām), kurā(-ās) paredzēts izmantot šo pārbaudes metodi, un plānoto novērtēšanas perioda ilgumu.”;

                              d)

                              pievieno šādu 12.10. punktu:
                              “12.10.   METĀLA DETEKTORI (MDE)
                              Detalizēti noteikumi par MDE izmantošanu ir paredzēti atsevišķā Komisijas lēmumā.”